ຍີ່ປຸ່ນແລະສະຫະລັດ ຈັດຕັ້ງຄວາມເປັນພາຄີກັນ ບູລະນະເຂດປະສົບໄພ
ຍີ່ປຸ່ນແລະສະຫະລັດ ຈັດຕັ້ງຄວາມເປັນພາກຄື ທັງພາກລັດແລະເອກກະຊົນ ເພື່ອບູລະນະສ້າງສາ ປະຊາຄົມທີ່ໄດ້ຮັບຄວາມເສຍຫາຍ ຈາກໄພແຜ່ນດິນໄຫວ
ຍີ່ປຸ່ນ ແລະສະຫະລັດ ໄດ້ຕົກລົງກັນທີ່ຈະຈັດຕັ້ງຄວາມ ເປັນພາຄີກັນລະຫວ່າງສາທາລະນະແລະເອກະຊົນ ພາຍ ໃຕ້ການຊີ້ນໍາຂອງຍີ່ປຸ່ນ ເພື່ອຊ່ວຍເຫລືອສ້ອມແປງປະຊາ ຄົມຕ່າງທີ່ໄດ້ຮັບຄວາມຫາຍະນະໂດຍໄພແຜ່ນດິນ ໄຫວ ເມື່ອຄັ້ງວັນທີ່ 11 ເດືອນມີນາຜ່ານມາດ້ວຍຄວາມແຮງ 9 ຣິກເຕີນັ້ນ ການປະກາດດັ່ງກ່າວນີ້ ມີຂຶ້ນໃນວັນອາທິດມື້ນີ້ ໃນລະ ຫວ່າງການຢ້ຽມຢາມ ນະຄອນຫລວງໂຕກຽວຂອງ ທ່ານ ນາງຮິລແລຣີ ຄລິນຕັນ ລັດຖະມົນຕີຕ່າງປະ ເທດສະຫະລັດ ທ່ານນາງຄລິນຕັນ ທີ່ຢູ່ໃນຍີ່ປຸ່ນຄັ້ງນີ້ ເພື່ອສະແດງຄວາມເປັນເອກະພາບກັນຂອງສະຫະລັດ ກັບຍີ່ປຸ່ນ ຫລັງຈາກໄພແຜ່ນດິນ ໄຫວແລະຄື້ນຟອງ ສຸນາມິທີ່ອັນຕະລາຍ ເຖິງຕາຍນັ້ນ ແລະປະເຊີນກັບ ວິກິດການດ້ານນີວເຄລຍທີ່ໂຮງໄຟຟ້ານີວເຄລຍຢູ່ນີ້ ໃນລະຫວ່າງການຢ້ຽມຢາມເປັນເວລາສັ້ນໆຂອງທ່ານນາງຄລິນຕັນນັ້ນ ທ່ານນາງໄດ້ພົບປະ ກັບ ທ່ານ Takeaki Matsumoto ລັດຖະມົນຕີຕ່າງ ປະເທດຍີ່ປຸ່ນ ແລະໄດ້ຮ່ວມດື່ມ ນໍ້າຊາກັບຈັກກະພັດ Akihito ແລະພະຊາຍາ ຈັກກະພັດດິນີ Michiko ນອກນີ້ແລ້ວ ນັກການທູດລະດັບສູງສະຫະລັດຍັງໄດ້ໂອ້ລົມສົນທະນາກັບນາຍົກລັດຖະມົນຕີ ຍີ່ປຸ່ນ ທ່ານ Naoto Kan ນັ້ນນໍາ